Legal Document

Category: 41

Text:
14. ΝΟΜΟΘΕΤ. ΔΙΑΤΑΓΜΑ υπ’ αριθ. 186 της 9/10 Μαΐου1969 (ΦΕΚ Α΄86) Περί τροποποιήσεως και συμπληρώσεως του Νόμ. 3239/1955 ως ετροποποιήθη και συνεπληρώθη δια του Ν.Δ. 3755/1957. Άρθρ.1– 9.–(Καταργήθηκαν από την περίπτ. γ της παρ. 1 του άρθρ. 23 του Νόμ. 1876/7 – 8 Μαρτ. 1990, ΦΕΚ Α΄27, κατωτ. αριθ. 20). (Αντί για τις σελ. 146,11(δ)–146,14) Σελ.146,11(ε) Τεύχος ΙΒ – 1 – 3 Σελ. 19 Διαιτησία Συλλογικών Διαφορών 15.Δ.ε.13-14 86 15.Δ.ε.14 Διαιτησία Συλλογικών Διαφορών 87 Άρθρ.18.–Η ισχύς του παρόντος άρχεται από της δημοσιεύσεώς αυτού εις την Εφημερίδα της Κυβερνήσεως. Άρθρ.10.–1.Πανελλήνιοι Ομοιοεπαγγελματικαί Εργατικαί Ενώσεις (Ομοσπονδίαι) αναγνωριζόμεναι ως αντιπροσωπευτικαί, δικαιούνται να συνομολογούν δια συλλογικής συμβάσεως όρον ή να εγείρουν συλλογικήν διαφοράν, προς θέσπισιν όρου καθ’ όν, έναντι των οφειλομένων παρ’ εκάστου μέλους, κατά τα οικεία καταστατικά συνδρομών, των ιδίων τούτων (Ομοσπονδιών), των μελών των (Σωματείων) των υπερκειμένων αυταίς Ενώσεων (Συνομοσπονδιών), των οποίων τυγχάνουσι μέλη, ως και των τοπικών Ενώσεων (Εργατικών Κέντρων) εις ας ανήκουν τα μέλη των, παρακρατείται υπό των καταβαλλόντων τούτο εργοδοτών εκ του δώρου των Χριστουγέννων όπερ δικαιούνται τα μέλη των, εν ημερομίσθιον ανειδικεύτου εργάτου ή εργατρίας ή μαθητευομένου αντιστοίχως και κατατίθεται υπό του κατά περίπτωσιν εργοδότου εις την Εργατικήν Εστίαν, υπέρ των συμβαλλομένων Πανελληνίων Εργατικών Ομοιοεπαγγελματικών Ενώσεων (Ομοσπονδιών), συμφώνως προς τα κατωτέρω οριζόμενα. 2.Εκ των ούτω εισπραττομένων υπό της Εργατικής Εστίας χρηματικών ποσών, κατατίθενται παρ’ αυτής εις ίδιον λογαριασμόν, ανοιγόμενον παρά τη Τραπέζη της Ελλάδος επ’ ονόματι των κατά την προηγουμένην παράγραφον συνομολογησασών τον όρον ή εγειρασών την συλλογικήν διαφοράν Πανελληνίων Ομοιοεπαγγελματικών Εργατικών Οργανώσεων, τόσα κατά κατηγορίας ημερομίσθια, όσα κατ’ αριθμόν και τα αποδεικνυόμενα εν τάξει, ως προς τας οικονομικάς υποχρεώσεις των, φυσικά πρόσωπα – μέλη των υπαγομένων εις ταύτας σωματείων. Εάν κατά την υπογραφήν της συλλογικής συμβάσεως εργασίας ή κατά την έγερσιν συλλογικής διαφοράς, συνέπραξαν πλείονες της μιας πανελλήνιοι ομοιοεπαγγελματικαί εργατικαί Ενώσεις, ο λογαριασμός εκάστης ανοίγεται κεχωρισμένως. 3.Εκ του καταβαλλομένου υπό των εργοδοτών, κατά τας προηγουμένας παραγράφους ποσού αι απολήψεις ενεργούνται ως κάτωθι: α)Τα 10/100 δικαιούται η υπερκειμένη σωματειακή Ένωσις (Συνομοσπονδία) της οποίας είναι μέλος η πλέον αντιπροσωπευτική πανελλήνιος ομοιοεπαγγελματική εργατική Ένωσις, ήτις συλλογικώς συνεβλήθη ή ήγειρε την διένεξιν. β)Τα 25/100 δικαιούνται τα σωματεία – μέλη της πλέον αντιπροσωπευτικής πανελληνίου ομοιοεπαγγελματικής εργατικής Ενώσεως, ήτις συλλογικώς συνεβλήθη ή ήγειρε την διένεξιν, διανεμόμενα μεταξύ αυτών κατά λόγον του αριθμού των οικονομικώς εν τάξει φυσικών προσώπων – μελών εκάστου σωματείου. γ)Τα 10/100 δικαιούνται αι τοπικαί σωματειακαί Ενώσεις, εφ’ όσον κατά την δημοσίευσιν του παρόντος έχουν την έδραν των εις Δήμον αριθμούντα, κατά την τελευταίαν επίσημον απογραφήν του πληθυσμού, κατοίκους πλέον των 180.000 διανεμόμενα μεταξύ αυτών κατά λόγον του αριθμού των οικονομικώς εν τάξει φυσικών προσώπων – μελών των εις τας τοπικάς αυτάς Ενώσεις ανηκόντων σωματείων μελών της συμβληθείσης ή εγειράσης την συλλογικήν διαφοράν πλέον αντιπροσωπευτικής εθνικής ομοιοεπαγγελματικής σωματειακής Ενώσεως. δ)Τα 30/100 δικαιούνται αι τοπικαί σωματειακαί Ενώσεις, ως εν τω προηγουμένω εδαφίω περιγράφονται, εφ’ όσον έχουν την έδραν των εις Δήμους αριθμούντας κατοίκους ολιγώτερους των 180.000, συμφώνως προς την τελευταίαν επίσημον απογραφήν του πληθυσμού, διανεμόμενα μεταξύ αυτών κατά λόγον του αριθμού των οικονομικώς εν τάξει φυσικών προσώπων – μελών των εις τας τοπικάς αυτάς Ενώσεις ανηκόντων σωματείων – μελών της συμβληθείσης ή εγειράσης την συλλογικήν διαφοράν εθνικής ομοιοεπαγγελματικής σωματειακής Ενώσεως (Ομοσπονδίας). ε)Τα υπόλοιπα ποσοστά ανήκουν εις τας, κατά την παρ. 2 του παρόντος άρθρου, πανελληνίους ομοιοεπαγγελματικάς σωματειακάς εργατικάς Ενώσεις. Εκάστη τούτων διακινεί τον αντίστοιχον λογαριασμόν και κατανέμει κατά τ’ ανωτέρω τα ποσά μεταξύ των ως άνω δικαιούχων. 4.Η τυχόν μετασχούσα εις την συλλογικήν σύμβασιν ή εγείρασα την συλλογικήν διαφοράν, απλώς αντιπροσωπευτική εργατική σωματειακή Ένωσις, εφ’ όσον δεν διεφώνησε κατά τας προηγηθείσας συλλογικάς διαπραγματεύσεις, δικαιούται κεχωρισμένου λογαριασμού, αναλόγως των οικονομικώς εν τάξει μελών των ανηκόντων εις αυτήν σωματείων. Εκ του λογαριασμού τούτου δικαιούνται απολήψεως η υπερκειμένη σωματειακή Ένωσις (Συνομοσπονδία), της οποίας τυγχάνει μέλος, αι τοπικαί σωματειακαί Ενώσεις, εις τας οποίας ανήκουν τα σωματεία μέλη αυτής, ως και τα σωματεία ταύτα, του ποσού κατανεμομένου κατά λόγον του αριθμού των οικονομικώς εν τάξει μελών των, συμφώνως προς τας εν παρ. 3 του παρόντος άρθρου καθοριζομένας ποσοστιαίας αναλογίας. 5.Πάσα διαφορά ή διένεξις εγειρομένη μεταξύ των δικαιούχων απολήψεως των κατά το προηγούμενον άρθρον, συνδρομών, ως προς τα εκατέρωθεν δικαιώματα και υποχρεώσεις, εκδικάζεται υπό του Μονομελούς Πρωτοδικείου της έδρας της συνομολογησάσης τον όρον ή εγειράσης την διένεξιν Πανελληνίου Ομοιοεπαγγελματικής Εργατικής Ενώσεως, τηρουμένης της εν άρθρ. 691 και επόμ. του Κώδικος Πολιτικής Δικονομίας διαδικασίας περί εργατικών διαφορών, παραλειπομένης όμως της ενώπιον Επιτροπής συμβιβασμού διαδικασίας. (Αντί της σελ. 146,15) Σελ. 146,15(α) Τεύχος 422 – Σελ. 55 Διαιτησία Συλλογικών Διαφορών 15.Δ.ε.14 88 Άρθρ.11.–1.Μέλη εργατικών οργανώσεων, εκπληρώσαντα την εν άρθρ. 10 του παρόντος υποχρέωσίν των, απαλλάσσονται της εκ των κειμένων διατάξεων υποχρεώσεως, προς καταβολήν υπέρ της Εργατικής Εστίας ενός ημερομισθίου εκ του δώρου των Χριστουγέννων. 2.Το κατά το άρθρ. 10 του παρόντος καταβαλλόμενον υπό των μελών των εργατικών επαγγελματικών οργανώσεων ημερομίσθιον, συμψηφίζεται προς την, δια το επόμενον έτος, υπό των καταστατικών των οργανώσεων, εις τας οποίας ανήκει έκαστον μέλος, προβλεπομένην συνδρομήν και κατά το ποσόν των συνδρομών όπερ περιήλθεν εις εκάστην Οργάνωσιν. Άρθρ.12.–1.Εργατικαί Επαγγελματικαί Οργανώσεις αναγνωρισθείσαι ως αντιπροσωπευτικαί, μέχρις ότου επιτύχουν την δια συλλογικής συμβάσεως εργασίας ή διαιτητικής αποφάσεως είσπραξιν της προβλεπομένης υπέρ αυτών συνδρομής κατά τα οριζόμενα εν άρθρ. 10 του παρόντος, δικαιούνται όπως εισπράττουν την εν τω άρθρω τούτω αναλογίαν, εις μηνιαίας δόσεις εκ του ημερομισθίου, του καταβαλλομένου, κατά τας κειμένας διατάξεις, εις την Εργατικήν Εστίαν, βάσει του αριθμού των μελών, άτινα εψήφισαν κατά τας τελευταίας αρχαιρεσίας προς ανάδειξιν της διοικήσεώς των, πιστουμένου του αριθμού τούτων εκ του συντασσομένου κατά Νόμον πρακτικού αρχαιρεσιών. 2.Επαγγελματικαί Εργατικαί Οργανώσεις, μέχρις ότου αναγνωρισθούν ως αντιπροσωπευτικαί ή μη υπαγόμεναι εις τας δυναμένας να εγείρουν συλλογικάς διαφοράς, δύνανται να τύχουν κατά μήνα οικονομικής ενισχύσεως, κατά τα εν τη προηγουμένη παραγράφω οριζόμενα και καθ’ ο μέτρον δεν εισπράττουν συνδρομάς, βάσει συλλογικής συμβάσεως ή αποφάσεως διαιτησίας, επί δύο εισέτι έτη από της ισχύος του παρόντος. 3.Οι δικαιούχοι των δύο προηγουμένων παραγράφων καθορίζονται δι’ αποφάσεως του Διοικητικού Συμβουλίου της Εργατικής Εστίας, εγκρινομένης υπό του Υπουργού Εργασίας. Άρθρ.13.–1.Εργατικαί Επαγγελματικαί Οργανώσεις, μη δυνάμεναι να χαρακτηρισθούν ως αντιπροσωπευτικαί, δι’ έλλειψιν του, κατά την παρ. 3 του άρθρ. 1 του παρόντος Ν.Δ/τος, οριζομένου αριθμού μελών ή μη υπαγόμεναι εις τας δυναμένας να εγείρωσι συλλογικάς διαφοράς, δύνανται να τύχουν οικονομικής ενισχύσεως, κατά τας ισχυούσας μέχρι της δημοσιεύσεως του παρόντος νόμου, οικείας διατάξεις, επί δύο εισέτι έτη από της ισχύος του παρόντος. Σελ. 146,16(α) Τεύχος 422 – Σελ. 56 Άρθρ.14.–Επαγγελματικαί Εργατικαί Οργανώσεις τελούσαι κατά την δημοσίευσιν του παρόντος Νόμου υπό διωρισμένην, κατ’ άρθρ. 69 του Αστικού Κώδικος, διοίκησιν, δικαιούνται οικονομικής ενισχύσεως επί εξ κατ’ ανώτατον όριον μήνας από της δημοσιεύσεως του παρόντος. Αι μετά την δημοσίευσιν του παρόντος εις την Εφημερίδα της Κυβερνήσεως και εφεξής τιθέμεναι υπό διωρισμένην διοίκησιν Επαγγελματικαί Εργατικαί Οργανώσεις, δικαιούνται τριμήνου κατ’ ανώτατον όριον οικονομικής ενισχύσεως. Κατά πάσαν περίπτωσιν η οικονομική ενίσχυσις αποκαθίσταται επί τη εκλογή διοικήσεως. Άρθρ.15.–1.Ο Υπουργός Εργασίας, μετ’ απόφασιν του Διοικητικού Συμβουλίου της Εργατικής Εστίας, δύναται να εγκρίνη όπως εκ των εσόδων της παρέχεται έκτακτος οικονομική ενίσχυσις εις εργατικάς επαγγελματικάς οργανώσεις, δι’ εκπλήρωσιν τυχόν υποχρεώσεων προς πληρωμήν ενοικίων, δι’ έξοδα οργανώσεως συνεδρίων ή γενικών συνελεύσεων ή διασκέψεων ή δι’ έξοδα επικοινωνίας αυτών είτε εν Ελλάδι, είτε εν τω εξωτερικώ με διεθνείς εργατικάς επαγγελματικάς οργανώσεις. 2.Οικονομικής ενισχύσεως δύνανται, επίσης, να τύχουν οργανώσεις συνταξιούχων εργατών και υπαλλήλων δια την πραγματοποίησιν προγραμμάτων ψυχαγωγίας των οικονομικώς εν τάξει μελών των. 3.Αι εισπράττουσαι τας οικονομικάς ενισχύσεις των προηγουμένων παραγράφων εργατικαί οργανώσεις, αποδίδουν εις την Εργατικήν Εστίαν λογαριασμόν εντός προθεσμίας οριζομένης υπό του Διοικητικού Συμβουλίου αυτής. Η ισχύς των άρθρ. 10 έως και 15 παύει από της πρώτης του μεθεπομένου της ενάρξεως της λειτουργίας του Οργανισμού Διαχειρίσεως Ειδικών Πόρων Εργασιακών Σωματείων (ΟΔΕΠΕΣ) μηνός (άρθρ. 7 παρ. 2 Ν.Δ. 891/71 Τόμ. 14 σελ. 37). 15.Δ.ε.14 Διαιτησία Συλλογικών Διαφορών 89 Άρθρ.16.–1–4.(Κατηργήθησαν δια του άρθρ. 5 Ν.Δ. 73/1974, κατωτ. αριθ. 19). 5.Καταργούνται επίσης αι διατάξεις του άρθρ. 22 του Νόμ. 3239/1955, ως και πάσα ετέρα διάταξις αντικειμένη εις το παρόν Ν.Δ/μα. Άρθρ.17.–Δια Β.Δ/τος προτάσει του Υπουργού Εργασίας δύνανται να κωδικοποιηθούν εις ενιαίον κείμενον αι διατάξεις του Νόμ. 3239/1955, του Ν.Δ. 3755/1957 και του παρόντος.